Document ID: 31980R1318

ΚΑΝΟΝΙΣΜΟΣ (ΕΟΚ) αριθ. 1318/80 ΤΟΥ ΣΥΜΒΟΥΛΙΟΥ της 29ης Μαΐου 1980 περί τροποποιήσεως του κανονισμού (ΕΟΚ) αριθ. 1640/79 "περί περιορισμού της ενισχύσεως στην παραγωγή για τα αχλάδια Williams διατηρημένα σε σιρόπι"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 2999/79(2), και ιδίως το άρθρο 3α παράγραφος 5,
την πρόταση της Επιτροπής,
Εκτιμώντας:
ότι, σύμφωνα με τα κριτήρια που προβλέπονται στο άρθρο 3α παράγραφος 5 του κανονισμού (ΕΟΚ) αριθ. 516/77, ο κανονισμός (ΕΟΚ) αριθ. 1640/79(3) περιόρισε, από την περίοδο εμπορίας 1979/80, τη χορήγηση ενισχύσεως στην παραγωγή για τα αχλάδια Williams σε σιρόπι, σε 57 100 τόννους, με βάση τα δεδομένα των παραγωγών χωρών- ότι για να τηρηθεί το ανώτατο αυτό όριο, η Επιτροπή περιόρισε, με τον κανονισμό (ΕΟΚ) αριθ. 1731/79(4), την παροχή ενισχύσεως που προορίζεται για κάθε επιχείρηση μεταποιήσεως σε 105% της ποσότητος των κονσερβών που παρήχθησαν κατά τη διάρκεια της περιόδου εμπορίας 1978/79-
ότι, από τότε, δύο Κράτη Μέλη τροποποίησαν και συμπλήρωσαν αντιστοίχως τα δεδομένα παραγωγής που είχαν χρησιμεύσει για τον καθορισμό της μέσης τριετούς παραγωγής βάσει της οποίας ορίσθηκε το ανώτατο όριο- ότι, συνεπεία αυτής της αναπροσαρμογής, είναι αναγκαίο να τροποποιηθεί το ανώτατο όριο για να μη θίγονται οι ενδιαφερόμενοι επιχειρηματίες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 1640/79 αντικαθίσταται από το ακόλουθο κείμενο:
"Άρθρο 1
Η χορήγηση ενισχύσεως στην παραγωγή για τα αχλάδια Williams, διατηρημένα σε σιρόπι, που υπάγονται στη διάκριση ex 20.06 Β του Κοινού Δασμολογίου, περιορίζεται, για την περίοδο εμπορίας 1979/80, σε 75 300 τόννους."
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 29 Μαΐου 1980.

Labels: 17
19